Φεστιβάλ Κινηματογράφου Καννών 1967

Το 20ό Φεστιβάλ Κινηματογράφου των Καννών πραγματοποιήθηκε από τις 27 Απριλίου έως τις 12 Μαΐου του 1967. 

Οι Κάννες του 1967 έδωσαν το Μεγάλο Βραβείο στον Μικελάντζελο Αντονιόνι για το Μπλόου Απ (αγγλική παραγωγή με τη συμμετοχή της Ιταλίας). Ο δημιουργός χάραξε νέα πορεία στο έργο του. Στράφηκε στο Λονδίνο της δεκαετίας του 1960 με ήρωα έναν φωτογράφο μόδας ο οποίος ανακαλύπτει ότι έχει αποτυπώσει, τυχαία, ένα πτώμα πίσω από θάμνους. Πίσω από το μυστήριο, τις σχέσεις ανάμεσα στην εικόνα και τις εμφανίσεις της πραγματικότητας, υπάρχει πάντα το θέμα των ανθρωπίνων σχέσεων. Ένας νεαρός Αμερικανός έκανε την πρώτη του δειλή εμφάνιση στις Κάννες με την ταινία του Τώρα που έγινες άνδρας χωρίς να προκαλέσει ιδιαίτερη προσοχή. Επρόκειτο για τον Φράνσις Φορντ Κόπολα. Το τιμητικό βραβείο απονεμήθηκε στον Ρομπέρ Μπρεσόν για την προσφορά του στον κινηματογράφο. Και το ευτράπελο: ο Τζέρι Λιούις και ο Κιθ Ρίτσαρντς έκαναν τις πιο εκκεντρικές εμφανίσεις της χρονιάς. Ο ηθοποιός με τρία αυτοκίνητα και ένα μικρό φορτηγό (τόσα χρειαζόταν για να μεταφέρει τις αποσκευές και τη συνοδεία του) και ο μουσικός με την ενδυματολογική του άποψηΜεγάλες ταινίες - Μεγάλα βραβεία, Ιστορικό Λεύκωμα 1967, σελ. 153, Καθημερινή (1997).

Την ίδια χρονιά, στο φεστιβάλ προβλήθηκε η ελληνική ταινία Οι θαλασσιές οι χάντρες και η Ζωή Λάσκαρη προκάλεσε μίνι σκάνδαλο με την εμφάνισή της, εξαιτίας ενός διχτυωτού φορέματος που άφηνε λίγα στη φαντασίαΗ εμφάνιση της Ζωής Λάσκαρη στις Κάννες το 1967 που προκαλεί μίνι σκάνδαλο  Ελληνικός Κινηματογράφος.

 Παραπομπές 

Κατηγορία:Φεστιβάλ κινηματογράφου Καννών